Ο Αστέριος Κουστούδης μαγειρεύει ρύζι με σπαράγγια, σολομό και λαδολέμονο
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν συνταγές. Σήμερα ο Αστέριος Κουστούδης μαγειρεύει ρύζι με σπαράγγια, σολομό.
4 φέτες φιλέτο φρέσκου σολομού, σε φέτες 2 εκ., ½ μάτσο σπαράγγια κατά προτίμηση μικρά, καθαρισμένα και χωρισμένες οι κορυφές από τις βάσεις τους (οι βάσεις κομμένες σε φετούλες), 60 ml σησαμέλαιο, αλάτι, πιπέρι φρεσκοτριμμένο, χυμός και ξύσμα από 2 λεμόνια, 1 κουτ. γλυκού μουστάρδα, 1/2 αβοκάντο, κομμένο σε μικρούς κύβους, 4-5 ντοματίνια, κομμένα στη μέση και φέτες, 1 κουτ. σούπας άνηθος, ψιλοκομμένος, 1 φρέσκο κρεμμυδάκι, το πράσινο μέρος, ψιλοκομμένο, 100 ml ελαιόλαδο, αλάτι, πιπέρι φρεσκοτριμμένο, 250 γρ. ρύζι μπασμάτι, φλούδα από 1/2 λεμόνι, 1 δαφνόφυλλο, 1 πιπεριά τσίλι, σε λεπτές φέτες, 1 φρέσκο κρεμμυδάκι, το λευκό μέρος, ψιλοκομμένο, 50 ml ελαιόλαδο, 40 ml σησαμέλαιο, 1 κουτ. γλυκού μαυροκούκι, αλάτι
Για να φτιάξουμε το ρύζι με σπαράγγια, σολομό και λαδολέμονο, ξεκινάμε προσθέτοντας ελάχιστο από το σησαμέλαιο στον σολομό και στις κορυφές από τα σπαράγγια, τα αλατοπιπερώνουμε και τα στρώνουμε στη λαμαρίνα του φούρνου που έχουμε στρώσει με λαδόκολλα. Ψήνουμε σε δυνατό γκριλ στον φούρνο. Τα σπαράγγια για 2 λεπτά και τον σολομό για 4 λεπτά περίπου από κάθε πλευρά.Σε ένα μπολ χτυπάμε τον χυμό λεμόνι με το αλάτι, το πιπέρι και την μουστάρδα μέχρι να ομογενοποιηθούν. Προσθέτουμε σιγά σιγά το ελαιόλαδο μέχρι να δέσει η σάλτσα. Τέλος προσθέτουμε το αβοκάντο μαζί με τα ντοματίνια, τον άνηθο και το κρεμμυδάκι. Ανακατεύουμε ελαφρώς.Σε ένα αντικολλητικό τηγάνι ζεσταίνουμε σε μέτρια φωτιά το ελαιόλαδο και μαραίνουμε τις βάσεις από τα σπαράγγια για 4-5 λεπτά.Προσθέτουμε το φρέσκο κρεμμυδάκι (το λευκό μέρος) και το τσίλι. Συνεχίζουμε για άλλα 2-3 λεπτά και προσθέτουμε το μαυροκούκι, το ρύζι και λίγο αλάτι. Ραντίζουμε με το υπόλοιπο σησαμέλαιο και σοτάρουμε για 2-3 λεπτά ακόμα.Σερβίρουμε το ρύζι σε πιάτο, τοποθετούμε τον σολομό και τα σπαράγγια, και τέλος αρκετό από το αρωματικό λαδολέμονο με το αβοκάντο.
Ρύζι,Σολομός,Σπαράγγια